आइसलैंड में ज्वालामुखी फूटा, कई उड़ाने रद्द  
यूरोप के आसमान पर राख और धुएं का गुबार उड़ने लगा है। आइसलैंड का ज्वालामुखी  Grimsvotn volcano एक्टिव हो गया है।
एक बार फिर यूरोप के आसमान पर राख और धुएं का गुबार उड़ने लगा है। आइसलैंड का ज्वालामुखी  Grimsvotn volcano एक्टिव हो गया है। ये दक्षिण पूर्वी इलाके में है। वोलकेनो के 220 किलोमीटर के इलाके में नो फ्लाई जोन घोषित कर दिया है। इससे पहले Grimsvotn ज्वालामुखी 2004 में सक्रिय हुआ था। आइसलैंड से उठने वाला राख का गुबार यूके के एयरस्पेस में मंगलवार तक दाखिल होने का खतरा है। आसमान में घना कोहरा होने के चलते कई फ्लाइट्स को रद्द कर दिया गया है और कई उड़ानों के वक्त में बदलाव किया गया है। पिछले साल ही नॉर्थ अटलांटिक आइसलैंड में ज्वालामुखी फटने के चलते कई दिनों तक दुनिया के कई हिस्सों में हवाई यातायात पर असर पड़ा था।